CELEX: 62008CN0513
Language: lv
Date: 2008-11-26 00:00:00
Title: Lieta C-513/08 P: Apelācijas sūdzība, ko par Pirmās instances tiesas (ceturtā palāta) 2008. gada 9. septembra rīkojumu lietā T-143/08 Marcuccio /Komisija 2008. gada 26. novembrī iesniedzis Luigi Marcuccio

7.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 32/19
            
         Apelācijas sūdzība, ko par Pirmās instances tiesas (ceturtā palāta) 2008. gada 9. septembra rīkojumu lietā T-143/08 Marcuccio/Komisija 2008. gada 26. novembrī iesniedzis Luigi Marcuccio
   
   (Lieta C-513/08 P)
   (2009/C 32/31)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzējs: Luigi Marcuccio (pārstāvis — G. Cipressa, advokāts)
   
      Cits lietas dalībnieks: Eiropas Kopienu Komisija
   Apelācijas sūdzības iesniedzēja prasījumi:
   
               —
            
            
               1. katrā ziņā:
               
                           (1.a)
                        
                        
                           
                              pilnībā atcelt apstrīdēto rīkojumu;
                        
                     
                           (1.b)
                        
                        
                           visos jautājumos atzīt par pieņemamu šo apelācijas sūdzību;
                        
                     
                  un turklāt
               
            
         
               —
            
            
               2/A galvenokārt: (2/A.1) atcelt apstrīdēto lēmumu; (2/A.2) tiktāl, ciktāl vajadzīgs, atcelt izrakstu Nr. 58; (2/A.3) tiktāl, ciktāl vajadzīgs, atcelt lēmumu par sūdzības noraidīšanu; (2/A.4) piespriest atbildētājai samaksāt apelācijas sūdzības iesniedzējam EUR 324,09 (trīssimts divdesmit četrus eiro un deviņus centus) vai lielāku vai mazāku summu, kuru Tiesa atzītu par taisnīgu; (2/A.5) tiktāl, ciktāl vajadzīgs, piespriest atbildētājai saskaņā ar šajā lietā piemērojamiem noteikumiem samaksāt apelācijas sūdzības iesniedzējam 2005. gada 28. septembrī izietās ārsta konsultācijas izmaksas, kuras ir atlīdzināmas un nav vēl segtas; (2/A.6) piespriest atbildētājai samaksāt apelācijas sūdzības iesniedzējam kavējuma procentus par šīs apelācijas sūdzības 2/A.4. un 2/A.5. punktā norādītajām summām kopā ar kapitalizāciju, dies a quo un dies ad quem ir noteikti prasības pieteikumā pirmās instances tiesai; (2/A.7) piespriest atbildētājai atlīdzināt apelācijas sūdzības iesniedzējam visus viņa segtos tiesāšanās izdevumus un honorārus;
               vai
            
         
               —
            
            
               2/B: pakārtoti, nodot lietu atkārtotai izskatīšanai Pirmās instances tiesai.
            
         Pamati un galvenie argumenti
   
               1.
            
            
               Apelācijas sūdzības iesniedzēja apsvērumos minēto faktu un apgalvojumu sagrozīšana un izkropļošana, kā rezultātā Pirmās instances tiesas vērtējumi bija neprecīzi pēc būtības (it īpaši: apstrīdētā rīkojuma 36., 38., 39. un 41. punkts).
            
         
               2.
            
            
               Jēdziena “apstrīdams akts” kļūdaina interpretācija un piemērošana tostarp sajaukšanas, iracionalitātes, neloģiskuma dēļ; EKL 231. panta pārkāpums un tādas judikatūras neievērošana, kura ir par Kopienu iestādes izdota lēmuma atcelšanas, ko izdarījusi Kopienu tiesa, sekām; res judicata principa pārkāpums; pilnvaru sadalīšanas principa pārkāpums (it īpaši: apstrīdētā rīkojuma 39. un 41. punkts).